burgasdotpro/wikipedia huggingface dataset:
Zoznam produktov Canon

Táto stránka obsahuje čiastočný zoznam produktov vyrábaných pod značkou Canon.
Iné produkty vyrábané alebo servisované pod značkou Canon sa tu nemusia nachádzať. Medzi také produkty môžu patriť kancelárske alebo priemyselné aplikačné zariadenia, produkty bezdrôtovej LAN a polovodičové a na presnosť zamerané produkty.
Fotoaparáty.
Zrkadlovky.
Canon začal vyvíjať a následne vyrábať filmové zrkadlovky od svojej prezentácie prototypu Kwanon v roku 1933. Niektorí ľudia pripisujú jeho prvotný úspech rýchlemu zotaveniu vtedy vojnou zničeného Japonska po druhej svetovej vojne.
Po rokoch po sebe nasledujúcich úvodoch filmových zrkadloviek a dvoch nových nezávislých štandardov objímiek objektívov, Canon uviedol systém EOS spolu s EF štandardom objímky objektívu v roku 1987 a nahradil tak 16 rokov starý štandard objímky FD. EOS sa stal jediným zrkadlovkovým systémom používaným Canonom v súčasnosti. Canon taktiež použil EOS pre svoje digitálne zrkadlovky.
"(Pozri aj: )'
Zrkadlovky s objímkou FL.
Canon developed and produced the Canon FL lens-mount standard for film SLR cameras from 1964 to replace the Canon R lens-mount standard. The FD lens mount standard replaced FL-mounts in 1971.
Zrkadlovky s objímkou FD.
Canon vyvinul a vyrábal filmové zrkadlovky so štandardom objímky Canon FD od roku 1971, aby nahradil štandard FL. Štandard EF nahradil FD v roku 1987. Canon prestal vyrábať FD fotoaparáty v roku 1990.
EOS.
Všetky filmové a digitálne zrkadlovky vyrábané Canonom v súčasnosti používajú samozaostrovací systém EOS. Canon uviedol tento systém v roku 1987 spolu s objímkou objektívu EF. Posledná zrkadlovka nevyužívajúca EOS vyrábaná Canonom bola Canon T90 z roku 1990, ktorá používala objímku FD.
Pre detailný zoznam filmových a digitálnych zrkadloviek EOS, pozri "Canon EOS".
Filmové kamery.
Medzi rokmi 1956 a 1982 Canon vyrobil sériu filmových kamier.
Digitálne kompaktné fotoaparáty.
Chyba E18.
Ak fotoaparát zistí, že nemôže obsluhovať zoom objektív z akéhokoľvek dôvodu, tak sa fotoaparát vypne, aby sa zabránilo ďalšiemu možnému poškodeniu. "Pozri" E18 error.
Blesky.
Rad T.
300T je pozostatok zo systému FD, bol uvedený spolu s FD fotoaparátom Canon T90, ale je kompatibilný v TTL móde s väčšinou nedigitálnych EF fotoaparátov.
Tlačiarne.
Séria BJC.
Canon označuje atramentové tlačiarne ako "bubblejets", preto aj častá predpona BJC.
Objektívy.
Rad EF.
"Pozri Canon EF objektívy pre produktový rad Canonu".
Rad EF-S.
V súčasnosti, len EOS 300D, EOS 350D, EOS 400D, EOS 20D, a EOS 30D sú navrhnuté s podporou EF-S objektívov.
"Pozri Canon EF-S objektívy pre produktový rad".
Rad FD.
"Pozri Canon FD objektívy pre produktový rad".
FL line.
"Pozri Canon FL objektívy pre produktový rad".
Doña Juana

Doña Juana môže byť:
Quimsachata

Quimsachata je názov skupiny dvoch mladých (pleistocén-holocén) vulkanických foriem, najsevernejších v Peru. Sopky ležia asi 170 km severovýchodne od hlavnej reťaze peruánskych sopiek, asi 90 km juhovýchodne od Cusca. Zložením sa taktiež líšia od ostatných peruánskych vulkánov, no nie petrograficky (stále sú to prevažne andezitové až ryolitové horniny), ale chemicky (majú vyšší podiel draslíka). Najmladšie prejavy vulkanizmu majú asi 6 400 rokov.
Cerro Auquihuato

Cerro Auquihuato je názov neaktívneho troskového kužeľa, ležiaceho samostatne na náhornej plošine asi severovýchodne od stratovulkánu Sara Sara. Sopka sa nachádza na južnom okraji plošiny. Presnejšie údaje nie sú známe.
Sara Sara

Sara Sara je ľadom pokrytý, neaktívny stratovulkán, ležiaci v peruánskej provincii Ayacucho, medzi jazerom Parinacocha a riekou Rio Ocona. Je to najzápadnejší vulkán v Peru, ktorý bol aktívny v holocéne. Mlado vyzerajúce (nezvetrané) lávové prúdy andezitového vulkánu sa dajú nájsť až v 10 km vzdialenom údolí rieky Rio Ocona.
Coropuna

Coropuna je neaktívny stratovulkán, nachádzajúci sa v západnej časti Peru. S výškou 6 377 m je to najvyšší a najrozľahlejší vulkán v Peru. Vrchol andezitovo-dacitového masívu je zaľadnený a pokrytý poltuctom kužeľov v línii východ-západ. Niekoľko mladých (holocénnych) lávových prúdov sa nachádza na severovýchodnej, juhovýchodnej a západnej strane. Okrem nich a solfatárovej aktivity nie je žiaden dôkaz o vulkanickej činnosti masívu v nedávnej dobe.
Valle de los Volcanes

Valle de los Volcanes (doslovne "Údolie vulkánov") je názov vulkanického poľa (60 × 60 km), tvoreného viacerými troskovými kužeľmi a lávovými prúdmi, nachádzajúceho v údolí rieky Andahua v peruánskej provincii Arequipa. Troskové kužele sú pomerne mladé, neskoro holocénne, zložením prevažujú andezity (vysokodraselné - obsah K2O je 2 až 3 %). Podľa niektorých autorov bolo údolie vulkánov aktívne v nedávnej dobe. Oblasť je často navštevovaná turistami, ktorí navštívia Peru.
Korçë (kraj)

Korçë (alb.: "Qarku i Korçës") je kraj v Albánsku, Nachádzajúci sa vo východnej časti krajiny. Pozostáva z okresov Devoll, Kolonjë, Korçë a Pogradec, jeho hlavné mesto je Korçë. 
Kraj Korçë hraničí na severovýchod s Macedónskom a juhovýchode s Gréckom. Vnútroštátne hranice má s krajmi:
Gjirokastër (kraj)

Gjirokastër (alb.: "Qarku i Gjirokastrës") Je kraj v Albánsku. Pozostáva z okresov Gjirokastër, Përmet, a Tepelenë a jeho hlavné mesto je Gjirokastër. Nachádza sa tu Grécka menšina.
Na juhovýchode Gjirokastër hranicí s Gréckom. Vnútorné hranice má s krajmi:
Sabancaya

Sabancaya je najmladšie a jediné aktívne vulkanické centrum komplexu, skladajúceho sa z troch stratovulkánov Sabancaya, Ampato (6 288 m) a Hualcahualca (6 025 m). Staršie vulkány boli aktívne v neskorom pliocéne aý v pleistocéne a v súčasnosti sú pokryté celoročným ľadom.
Erupcie Sabancaye sa prvýkrát objavujú v záznamoch v roku 1750, odvtedy vybuchla najmenej šesťkrát. Erupcie majú freatický charakter, po emisii popolového mraku nasleduje výlev objemných andezitových až dacitových láv.
Fier (kraj)

Fier (alb.: "Qarku i Fierit") je kraj v Albánsku. Súčasťou kraja sú okresy Fier, Lushnjë a Mallakastër a jeho hlavné mesto je Fier.
Na východe kraja Fier pobrežie Jandranského mora. Na pevnine susedí s krajmi:
Malý Ipeľ

Malý Ipeľ je potok na hornom Poiplí, v severozápadnej časti okresu Poltár. Je to pravostranný prítok Ipľa, meria 5,3 km a je tokom III. rádu. 
Preteká cez Veporské vrchy, podcelok Sihlianska planina, kde pramení na severnom svahu vrchu Bykovo () v nadmorskej výške okolo Najprv tečie na krátkom úseku severovýchodným smerom a pri osade Mláky priberá krátky ľavostranný prítok () spod sedla Prašivá (). Ďalej pokračuje východným smerom, sprava priberá prítok zo severovýchodného úpätia Bykova, stáča sa a tečie na juhovýchod. Na dolnom toku tečie sprvu na juh, z pravej strany priberá prítok z oblasti Petrovej a opätovne tečie juhovýchodným smerom. Severne od osady Vlčovo ústi v nadmorskej výške cca do Ipľa.
Elbasan (kraj)

Elbasan (alb.: "Qarku i Elbasanit") je kraj v Albánsku. Pozostáva z okresov Elbasan, Gramsh, Librazhd a Peqin a jeho hlavné mesto je Elbasan.
Na východných hraniciach s Elbasanským krajom sa nachádza Severné Macedónsko. Vnútorné hranice má s krajmi:
Geografický determinizmus

Geografický determinizmus je vedecká koncepcia, ktorá prisudzuje geografickému prostrediu (chápanému predovšetkým ako prírodné prostredie) rozhodujúcu úlohu pri formovaní a rozvoji človeka a ľudskej spoločnosti.
Medzi predstaviteľov patria E.CH.Semple, E.Huntington, F.Ratzel, W.M.Davis a ďalší.
GNOME Office

GNOME Office je slobodný kancelársky balík pre unixové a linuxové pracovné stanice predovšetkým pre prostredie GNOME. Obsahuje nasledovné komponenty a samostatné aplikácie:
Podľa dokumentácie Ubuntu 6.10 obsahuje aj nasledovné aplikácie:
Integrácia jednotlivých aplikácií nie je veľmi výrazná, preto možno GNOME Office považovať skôr za kolekciu programov ako za skutočný kancelársky balík.
Revúca (prítok Ipľa)

Revúca je potok na hornom Poiplí, preteká územím okresov Detva a Poltár. Je to pravostranný prítok Ipľa, meria 2,9 km a je tokom III. rádu. 
Preteká Veporskými vrchmi, podcelkom Sihlianska planina, pramení na juhovýchodnom svahu vrchu Táňovo (929,2 m n. m.) v nadmorskej výške cca 850 m n. m. Od prameňa tečie na krátkom úseku na východoseverovýchod, následne sa stáča a tečie dolinou Revúca juhovýchodným smerom. Na dolnom toku vstupuje do Stolických vrchov, do podcelku Málinské vrchy, v lokalite Hámor priberá ľavostranný prítok zo západného svahu Málikova (510 m n. m.) a stáča sa na východ. Severoseverozápadne od obce Málinec sa v nadmorskej výške približne 340 m n. m. vlieva do vodnej nádrže Málinec.
Drač (kraj)

Drač (alb.: "Qarku i Durrësit") je kraj v Albánsku. Pozostáva z okresov Drač a Krujë a jeho hlavné mesto je Drač.
Na západe obmýva kraj Durrës Jadranské more. Hraničí s krajmi:
Geografický indeterminizmus

Geografický indeterminizmus je vedecká koncepcia, podľa ktorej sú činnosť a aktivity človeka prakticky nezávislé od prírodného prostredia. Človek je schopný určovať si svoj osud podľa vlastného výberu, nezávisle od prírody.
Slatina (prítok Uhorského potoka)

Slatina je potok na hornom Poiplí, preteká centrálnou časťou okresu Poltár. Je to pravostranný prítok Uhorského potoka, má dĺžku 6 km a je tokom IV. rádu. 
Prameň.
Pramení v Stolických vrchoch, v podcelku Málinské vrchy, na juhovýchodnom svahu vrchu Klaťa (913,8 m n. m.), v lokalite Borovina, v nadmorskej výške okolo 875 m n. m. 
Opis toku.
Sprvu tečie na krátkom úseku na juhozápad, v lokalite Smrečok sa stáča na juh a sprava priberá prítok z juhozápadného svahu Klate. Ďalej pokračuje juhojuhovýchodným smerom, v blízkosti osady Hradištské Vrchy priberá pravostranný prítok (422,3 m n. m.) z juhovýchodného svahu Brložna (813,6 m n. m.) a vstupuje do Revúckej vrchoviny, kde preteká jej podcelkom Cinobanské predhorie. Na dolnom toku tečie viac juhovýchodným smerom, zľava priberá prítok prameniaci pod kótou 505,4 m a južne od obce Krná ústi v nadmorskej výške okolo 377 m n. m. do Uhorského potoka.
Dibër (kraj)

Dibër (alb.: "Qarku i Dibrës") je kraj v Albánsku. Pozostáva z okresov Bulqizë, Dibër, a Mat a jeho hlavné mesto je Peshkopi.
Dibërský kraj má na východe hranicu s Macedónskom. Vnútorné hranice má s krajmi:
Zlatná (prítok Uhorského potoka)

Zlatná je potok na hornom Poiplí, v centrálnej časti okresu Poltár. Je to ľavostranný prítok Uhorského potoka, má dĺžku 6,7 km a je tokom IV. rádu. 
Prameň.
Pramení v Revúckej vrchovine, v podcelku Cinobanské predhorie, na juhozápadnom svahu Troch chotárov (650,1 m n. m.) v nadmorskej výške okolo 545 m n. m. 
Opis toku.
Najprv tečie severojužným smerom, v lokalite Štajnerka sa oblúkom stáča na juhovýchod a zľava priberá najprv prítok z južného svahu Troch chotárov, potom krátky prítok z južného úpätia tohto vrchu. Neďaleko osady Zlatná priberá ďalší ľavostranný prítok (301,4 m n. m.) spod kóty 589,5 m a pokračuje na juh. Sprava priberá krátky prítok z juhovýchodného svahu Uhorského (530,8 m n. m.) a ďalej tečie juhojuhozápadným smerom. Z pravej strany potom priberá prítok z južného svahu Uhorského a následne aj krátky prítok stekajúci z výmoľov neďaleko obce Uhorské a vstupuje do Juhoslovenskej kotliny, do podcelku Lučenská kotlina. Na dolnom toku už tečie severojužným smerom, napája vodnú nádrž a juhovýchodne od obce Uhorské sa v nadmorskej výške okolo 235 m n. m. vlieva do Uhorského potoka.
Sociálna politika

Sociálna politika je cieľavedomé smerovanie k zlepšeniu podmienok obyvateľstva v rámci daných hospodárskych možností krajiny. Sociálna politika zahŕňa politiku sociálneho zabezpečenia vrátane osobných sociálnych služieb, rodinnej politiky, bytovej politiky, najmä jej sociálnych aspektov, zdravotnej politiky, politiky zamestnanosti a vzdelávacej politiky.
Objekty sociálnej politiky.
Môžu sa členiť podľa:
Nevado Chachani

Nevado Chachani je neaktívny andezitovo-dacitový stratovulkanický komplex, nachádzajúci sa v Peru, asi 15 km od mesta Arequipa. Vulkán pozostáva z viacerých lávových dómov (zaberajú plochu 320 km2), samotného stratovulkánu a stien staršieho štítového vulkánu. Väčšina vulkanických foriem komplexu je pleistocénneho veku, ale lávový prúd na juhozápadnom svahu je omnoho mladší.
Janisjarvi

Janisjarvi (po rusky "Янисъярви" - janisjarvi; fín. "Jänisjärvi") je jazero na juhozápade Karelskej republiky v Rusku severne od Ladožského jazera. Má rozlohu . Priemerne je hlboké a dosahuje maximálnu hĺbku .
Jazero má skoro kruhový tvar, vytvorený po dopade meteoru pred 700 (± 5) miliónmi rokov spadajúceho do obdobia starohôr (proterozoikum) konkrétne do obdobia kryogenium. Kráter vytvorený dopadom má v priemere.
Pred druhou sv. vojnou, bol kráter jazera (vtedy ešte vo Fínsku) považovaný za vyhasnutú sopku tak, ako aj jazero Lappajärvi. Potom boli obe preklasifikované na krátery meteoritické.
Zdroj vody je snehový a dažďový. Rozsah kolísania úrovne hladiny je pri regulovaní až . Vyššia je na začiatku júna nižšia v apríli. Zamŕza v novembri alebo v prvej polovici decembra a rozmŕza na konci apríla alebo mája. Odtok z jazera je regulovaný vodnou elektrárňou na rieke Janisjoki pri jeho odtoku.
Olybrius

Flavius Anicius Olybrius alebo len Olybrius (* asi 420 – † 23. október 472) bol cisárom Západorímskej ríše od 11. júla do 23. októbra 472.
Olybrius sa narodil okolo roku 420 v senátorskej rímskej rodine Sexta Petronia Proba. Prísľubom jeho budúcej politickej kariéry bol sobáš s dcérou cisára Valentiniana III. Plicidiou. Keď v roku 455 Vandali pod vedením ich kráľa Geisericha vyplienili Rím a odvliekli jeho manželku, jej sestru a matku, Olybrius musel odísť a nájsť si útočisko v Konštantinopole (Byzantská ríša). Tu sa stal senátorom a v roku 466 konzulom. Medzitým sa udalosti v západorímskej ríši stávali stále kritickejšími. Už v minulosti stratila ríša rozsiahle územia v prospech Germánov. Cisári vládnuci obvykle v krátkom slede za sebou sa snažili zabrániť hroziacej katastrofe, ale ich snaha bola neúspešná. V roku 467 sa cisárom stal východný Riman Anthemius. Viedol boje s Vandalmi a s Vizigótmi a tiež neúspešne. Jeho postavenie sa stalo horším, keď sa proti nemu postavil veliteľ jeho vojsk Ricimer. Konflikt medzi nimi vyústil do občianskej vojny, v ktorej Ricimerove vojská obľahli Rím. Východorímsky cisár Lev I. sa rozhodol riešiť situáciu tým, že poslal Olybria na urovnanie konfliktu. Olybriovi bol naklonený aj Geiserich, ktorý bol s ním v príbuzenskom vzťahu.(Geiserichov syn Hunerich bol ženatý s Luciniou Eudociou, so sestrou Olybriovej manželky). Po trojmesačnom obliehaní sa vzbúrenci prebili do stredu mesta a cisára Anthemia popravili. Ricimer bol germánskeho pôvodu, nemohol sa stať rímskym cisárom, preto uvítal Olybria, ktorého korunovali za cisára. Senát súhlasil s korunováciou. Olybrius nevládol dlho, po niekoľkých mesiacoch 23. októbra 472 podľahol chorobe (vodnatieľke) a cisársky trón zostal na štyri mesiace neobsadený.
Lappajärvi (jazero)

Lappajärvi je jazero vo Fínsku v obciach Lappajärvi, Alajärvi a Vimpeli. Je vyformované kráterom po dopade meteoritu. Vek krátera sa odhaduje na 77,85 (± 0.78) miliónov rokov (vrchná krieda v druhohorách).
Rozloha jazera je , počet ostrovov 56. Leží v nadmorskej výške a dosahuje maximálnu hĺbku . Pred 2. svetovou vojnou bol kráter považovaný za vyhasnutú sopku. Rovnako ako v prípade jazera Janisjarvi bol však neskôr preklasifikovaný na kráter meteorický.
Saľut 1

Saľut 1 (oficiálne iba Saľut (DOS-1); ) bola kozmická stanica typu Zaria (DOS) vypustená 19. apríla 1971 presne o jednej hodine štyridsiatej minúte svetového času z kozmodrómu Bajkonur raketou Proton-K. Prevádzkovateľom stanice bolo ministerstvo obrany ZSSR. Po vypustení bola stanica navedená na obežnú dráhu vo výške 200-222 km, dráha bola neskôr upravovaná za pomoci korekčného motora.
Stanica Saľut 1 bola dlhá 20 metrov, maximálnu šírku mala 4 metre a spolu s kozmickou loďou Sojuz vážila okolo 25 ton. Skladala sa z niekoľkých rôzne veľkých valcov (úsekov). 
Časti stanice.
Stanica mala observatórium ORION umožňujúce fotografovanie objektov v krátkovlnnom spektre. Aparatúra sa nachádzala v prechodovom úseku, a mala dva ďalekohľady: vonkajší a vnútorný. Pre fotografovanie sa musela celá stanica zorientovať. V stanici sa mohli uskutočňovať biologické a lekárske experimenty a astronomické pozorovania.
Toaleta bola vo zvlášť vetranej časti stanice.
Saľut strávil na obežnej dráhe 175 dní a 11. októbra spadol do Tichého oceánu.
Lety k stanici.
Ku kozmickej stanici boli vyslané dve kozmické lode.
Pretlak

Pretlak môže byť
Podtlak

Podtlak je záporný rozdiel medzi daným tlakom plynu (spravidla v nejakom oddelenom priestore) a nejakým referenčným tlakom (spravidla atmosférickým tlakom). Vzniká napríklad ako rozdiel medzi tlakom neprúdiaceho plynu a prúdiaceho plynu.
Pozri aj tlak.
Hyperbarická komora

Hyperbarická komora alebo pretlaková komora je tlaková nádoba prispôsobená na pobyt jednej alebo viacerých osôb za podmienok zvýšeného tlaku vzduchu alebo iného dýchacieho plynu (najčastejšie kyslíka).
Zariadenie komory umožňuje kontrolované zvyšovanie, udržiavanie a znižovanie tlaku vo vnútri nádoby.
Použitie.
Hyperbarická komora sa používa pri pracovnom potápaní na povrchovú dekompresiu, alebo v medicíne na hyperbarickú kyslíkovú terapiu.
Kaitain

Kaitain môže byť
André Gide

André Paul Guillaume Gide [andré pol gijom žíd] (* 22. november 1869, Paríž, Francúzsko – † 19. február 1951, tamže) bol francúzsky spisovateľ a dramatik.
V roku 1947 dostal Nobelovu cenu za literatúru.
Dielo.
Zaoberal sa hlavne vzťahom človeka a spoločnosti, ďalšou dôležitou témou bola pre neho otázka slobody človeka. 
Okrem toho na Slovensku vyšiel: "Výber z diela", 1993 ("Kým zrno neodumrie, Imoralista, Pojednanie o Narcisovi, Paludy, Zle pripútaný Prometeus, Návrat márnotratného syna")
Predložka

Predložka alebo prepozícia je neohybný a neplnovýznamový slovný druh, ktorý vyjadruje určovacie vzťahy podstatného mena (alebo výrazu rovnakej platnosti, napr. zámena či číslovky) k nadradeným slovesám, prídavným menám, podstatným menám (alebo výrazom rovnakej platnosti) ako odraz mimojazykových vzťahov vecí k iným veciam, k procesom či príznakom.
Existuje predložková väzba predložky so zámenom, číslovkou alebo podstatným menom.
Delenia.
Delenie 1:
Delenie 2:
Delenie 3 (etymologické):
Fonetika.
V slovenčine (podobne napríklad v ruštine a češtine) sa niektoré predložky za určitých okolností vokalizujú (pridáva sa o resp. u):
Ryszard Siwiec

Ryszard Siwiec (vyslov "Ryšard Šiviec") (* 7. marec 1909, Dębica – † 12. september 1968, Varšava) bol poľský účtovník z Przemyślu, počas vojny príslušník odbojovej Krajinskej armády ("Armia Krajowa"), ktorý sa na protest proti invázii vojsk Varšavskej zmluvy do Česko-Slovenska 8. septembra 1968 upálil na celorepublikových dožinkách na varšavskom Štadióne desaťročia pred zrakmi vedenia poľskej komunistickej strany, diplomatov a 100 tisíc divákov. Skôr než sa polial riedidlom, rozhodil do davu letáky s protestnou výzvou. Zomrel po 4 dňoch v nemocnici. 
Siwiec, otec piatich detí, svoj skutok plánoval. Nechal po sebe zápisky a nahrávky, v ktorých vyjadril svoje znechutenie z invázie vojsk Varšavskej zmluvy a z poľskej účasťou v nej. Nevedno, do akej miery inšpiroval neskoršie omnoho známejšie upálenie českého študenta Jana Palacha. Poľské úrady sa snažili stoj čo stoj zabrániť preniknutiu akýchkoľvek informácií o Siwiecovom skutku na verejnosť a oznámili, že Siwiec bol "duševne chorý". Napriek tomu, že upálenie sa podarilo zachytiť aj na kameru, televízne štáby prítomné na oslavách neodvysielali o tragédii žiadnu správu. Hoci sa osláv zúčastnili aj Česi a Slováci, Siwiecova smrť sa stala známou až dva mesiace po upálení sa Jana Palacha, keď ju zverejnilo Rádio Slobodná Európa.
Číslovka

Číslovka alebo numerále (plurál "numeráliá") je ohybný slovný druh, ktorý vyjadruje počet, množstvo alebo poradie. Z gramatického hľadiska ide o komplexný slovný druh, v ktorom sa s istými obmedzeniami uplatňujú gramatické kategórie: podstatné mená, prídavné mená a príslovky a ktorý môže vystupovať vo funkcii všetkých vetných členov.
Poznáme tieto druhy čísloviek: základné, druhové, skupinové, radové a násobné.
Z hľadiska určitosti ich možno deliť na:
Vo vetných členoch sa číslovky neurčujú.
Spojka (jazykoveda)

Spojka alebo konjunkcia je neohybný slovný druh, ktorý vyjadruje syntaktický vzťah medzi vetami v súvetí alebo medzi vetnými členmi v jednoduchej vete. Patria medzi spájacie výrazy, čo je širší pojem zahŕňajúci napríklad aj vzťažné opytovacie zámená (ktorý...) a isté príslovky (kedy...).
Delenie.
Delenie 1: 
Delenie 2:
Delenie 3:
Podraďovacie spojky (podobne ako iné spájacie výrazy) môžu mať pri sebe v hlavnej vete tzv. t-ový výraz (napr. preto ...(,aby); ...to (,že), ...dovtedy(, kým) ).
Phil Collins

Philip David Charles „Phil“ Collins LVO (* 30. január 1951, Hounslow, Middlesex, Anglicko) je anglický hudobník, spevák-skladateľ, multiinštrumentalista, herec a textár, známy ako bubeník a spevák anglickej rockovej skupiny Genesis ale aj ako sólový hudobník.
Collins spieval v tuctoch hitov medzi rokmi 1976 až 2010, buď ako sólový interpret alebo so skupinou Genesis. Jeho sólové single často obsahujúce jeho výnimočné synchronizované ozveny bicích ako atmosférický „In the Air Tonight“, dance-popový „Sussudio“ klavírom vedená power balada „Against All Odds (Take a Look at Me Now)“ až po singel s politickou tématikou „Another Day in Paradise“.
Collinsova profesionálna hudobná kariéra začala, keď sa stal bubeníkom. V roku 1970 sa stal bubeníkom skupiny Genesis a nahral s ňou dva albumy. V skupine bol pôvodne sprievodným spevákom pre frontmana Petra Gabriela. Po Gabrielovom odchode v roku 1975 sa stal frontmanom Collins.
Jeho sólová kariéra bola významne ovplyvnená jeho súkromným životom. Podľa Atlantic Records celkové celosvetové predaje Collinsa ako sólového interpreta od roku 2000 sa pohybujú na 150 miliónoch. Collins počas svojej kariéry vyhral množstvo hudobných ocenení, vrátane siedmich cien Grammy, šiestich cien Brit Awards, troch cien American Music Awards, dvoch Zlatých glóbusov, jedného Oscara a jednej ceny Disney Legends v roku 2002 za svoju sólovú tvorbu. V roku 1999 bol uvedený na Hollywoodsky chodník slávy, v roku 2003 do Songwriters Hall of Fame a v roku 2010 ako člen skupiny Genesis do Rock and Roll Hall of Fame.
Collins je jedným z troch interpretov (popri Paulovi McCartneymu a Michaelovi Jacksonovi), ktorý celosvetovo predal viac ako 100 miliónov albumov ako sólový interpret a ako člen skupiny.
Elton John

Sir Elton Hercules John, CH CBE (rod. Reginald Kenneth Dwight; * 25. marec 1947, Pinner, Middlesex, Anglicko) je anglický spevák, skladateľ a klavirista. Od roku 1967 spolupracuje so svojím skladateľským partnerom Berniem Taupinom, s ktorým dodnes nahral viac ako 30 albumov. Začiatkom decembra 2024 oznámil, že prišiel o zrak.
Počas jeho 50-ročnej kariéry predal Elton John viac ako 300 miliónov nahrávok, vďaka čomu sa stal jedným z najpredávanejších hudobných umelcov na svete. Má viac ako 50 hitov v prvej 40, vrátane siedmych po sebe idúcich albumov na 1. mieste v USA a 58 singlov v prvej 40 rebríčka Billboard Hot 100. Jeho najúspešnejším singlom je „Something About the Way You Look Tonight“/„Candle in the Wind 1997“, ktorého sa predalo viac ako 33 miliónov kópií po celom svete a stal sa „najpredávanejším singlom všetkých čias“. Elton John získal počas svojej kariéry šesť Cien Grammy, päť cien Brit Award, dve ceny Academy Award, jednu cenu Zlatý glóbus, jednu cenu Tony Award, jednu cenu Disney Legends a ocenenie Kennedy Center Honors v roku 2004. V roku 2004 ho časopis "Rolling Stone" zaradil na 49. miesto vo svojom zozname 100 vplyvných hudobníkov rock and rollovej éry.
V roku 1994 bol Elton John uvedený do Rock and Roll Hall of Fame, v roku 2013 do Songwriters Hall of Fame spolu s Berniem Taupinom. V roku 1996 bol menovaný za komandéra Radu britského impéria a v roku 1998 získal rytierstvo od Alžbety II. za „hudobné a charitatívne služby“.
Elton John je od konca 80. rokov tiež bojovníkom proti AIDS. V roku 1992 založil nadáciu Elton John AIDS Foundation. Táto nadácia získala viac ako 200 miliónov dolárov. Od roku 1976 Elton John sa verejne hlásil k bisexualite a v roku 1988 otvorene uviedol, že je gay, pričom dňa 21. decembra 2005 uzavrel registrované partnerstvo s Davidom Furnishom.
Detstvo.
Elton John rod. Reginald Kenneth Dwight je najstarším dieťaťom Stanleyho Dwighta (1925 – 1991) a jediným dieťaťom Sheily Eileenovej (rod. Harrisovej; 1925 – 2017). Vyrastal v štvrti Pinner spolu so starými rodičmi z matkinej strany. Jeho rodičia sa zosobášili v roku 1945, keď sa rodina presťahovala do neďalekého dvojdomu. John navštevoval Pinner Wood Junior School, Reddiford School a Pinner County Grammar School; vo svojich 17. rokoch následne odišiel do školy tesne pred vykonaním skúšok, aby sa venoval hudobnej kariére.
Keď John začal považovať svoju hudobnú kariéru seriózne, jeho otec, ktorý pracoval ako letový poručík v Royal Air Force, sa ho pokúšal nasmerovať k tradičnejšej kariére, napríklad k bankovníctvu. John priznal, že jeho divoké divadelné kostýmy a predstavenia boli spôsobom, ako sa odpútať od veľmi obmedzujúceho detstva. Obaja jeho rodičia inklinovali k hudbe; otec hrával na trúbku s Bob Millar Band, čo bola poloprofesionálna kapela, ktorá hrávala pri vojenských tancoch. Dwightovci boli nadšenci platní, čím vystavovali svojho syna populárnym spevákom a hudobníkom už odmalička. John povedal, že ho okamžite chytil rock and roll, keď matka v roku 1956 kúpila nahrávky Elvisa Presleyho a Bill Haley &amp; His Comets.
Tanečná hudba

Tanečná hudba alebo Dance Music alebo len Dance v súčasnosti, všeobecne označuje hudobné štýly elektronického hudobného žánru - Electronica. Hrávajú sa v tanečných kluboch, vo vysielaní FM/Web rádií alebo na rôznych akciách s elektronickou hudbou - často označované ako Dance Event's, ktoré sú zamerané na určitý alebo viaceré podobné štýly elektronickej hudby.
Medzi, v súčasnosti najznámejšie, podujatia patrí napr.: Sensation White alebo Qlimax.
Pod pojem dance music tak spadajú hudobné štýly ako napr. Techno, House, Trance, hardcore techno a mnoho ďalších.
Na Slovensku sa najčastejšie za Dance Music považujú komerčné štýly modernej hudby, ako je napr. Pop rap alebo (podobne aj v USA) Rhythm &amp; Blues, ktoré však už nepatria pod žáner elektronickej hudby. 
Dance music je obyčajne tvorená pomocou počítačov a syntezátorov a zriedkavo je zložená z viac ako 3 fyzických nástrojov. Nástroje sú obyčajne nahradené digitálnymi alebo elektronickými zvukmi v 4/4 takte väčšinou od 120 do 200 BPM pri štýloch ako House, Trance alebo najtvrdšom Gabber.
Existujú aj ďalšie Elektronické hudobné štýly ktorých BPM sa rovná niekoľko násobku bežnej dance music a všeobecne sa už za tanečnú hudbu nepovažujú, ako napr. 300600 BPM Speedcore, približne 600 BPM Splittercore, alebo 1000+ BPM Extratone. Posledné dva štýly však neboli nikdy oficiálne uznané.
Podleské vojvodstvo

Podleské vojvodstvo (po poľsky: "Województwo podlaskie") je jedno zo 16 vojvodstiev Poľska. Nachádza sa vo východnom Poľsku a hraničí s vojvodstvami:
a so štátmi:
Powiaty.
"Obyvateľstvo k 31.12.2004"
Mestá.
Vo vojvodstve je 35 miest a 3 z nich majú práva powiat
"Zoradené podľa počtu obyvateľov k 31.12.2005"
Ochrana prírody.
Národné parky
Chránené krajinné oblasti
Vo vojvodstve je tiež 87 rezervácií.
Dopytová inflácia

Dopytová inflácia alebo inflácia ťahaná dopytom () je inflácia, ktorá vzniká v dôsledku toho, že je agregátny dopyt ekonomiky väčší ako agregátna ponuka ekonomiky. Jej opakom je ponuková inflácia (nákladová inflácia).
Ekonomika chce spotrebovať väčšie množstvo produktu ako je schopná vyprodukovať. Agregátny dopyt prudko rastie a prekračuje rámec potenciálneho produktu ekonomiky (výrobný potenciál ekonomiky). Vzniká ekonomická nerovnováha. Ekonomika je nútená reagovať na neustále sa zvyšujúci agregátny dopyt, a to zvýšením cenovej hladiny. Z tohto je odvodený názov: dopytom ťahaná inflácia.
Z hľadiska príčin je potrebné rozlíšiť dve skutočnosti :
Pri dopytovej inflácií je podstatné, aký impulz ju vyvolal. V tomto prípade vychádza impulz zo zvýšenia niektorej zložky agregátnych výdavkov (spotreby, investícií, vládnych výdavkov alebo čistého exportu). Je to impulz, ktorý ešte nedokáže vyvolať infláciu. Podmienkou inflácie je rast peňažnej zásoby. Keď centrálna banka reaguje na dopytový impulz zvyšovaním peňažnej zásoby, teda akomoduje inflačný impulz, nastáva inflácia.
V rámci dopytovej inflácie je podstatný pojem inflačná medzera. Zjednodušene by sa dalo povedať, že ide o rozdiel medzi skutočným a potenciálnym produktom.
Hybnou silou dopytovej inflácie je buď nadmerne expanzívna monetárna politika alebo nadmerne expanzívna fiškálna politika. V oboch prípadoch sa spája s rýchlym rastom peňažnej zásoby (ponuky peňazí). V skutočnosti je dopytová inflácia peňažným javom.
Priraďovacia spojka

Priraďovacia spojka alebo parataktická spojka je spojka, ktorá spája rovnocenné vety alebo vetné členy (je teda synonymom spojky "a").
Delenie v slovenčine:
Vo význame prípustkovej spojky sa niekedy používa spojka a, inak prípustkové spojky v slovenčine nie sú.
Pretlak (fyzika)

Pretlak je kladný rozdiel medzi daným tlakom plynu (spravidla v nejakom oddelenom priestore) a nejakým referenčným tlakom (spravidla atmosférickým tlakom). Vzniká napríklad ako rozdiel medzi tlakom neprúdiaceho plynu a prúdiaceho plynu.
Pozri aj tlak.
Veľmajster (šach)

Veľmajster (ang. Grandmaster) je najvyšší šachový titul udeľovaný "Medzinárodnou šachovou federáciou" FIDE.
Pred 2. svetovou vojnou sa používal titul veľmajster pre šachistov, ktorí dosahovali veľké úspechy na turnajoch. Na turnaji v Petrohrade v roku 1914 udelil ruský cár titul veľmajster piatim hráčom, ktorí postúpili do finálovej skupiny. Boli to Emanuel Lasker, José Raúl Capablanca, Alexander Alechin, Siegbert Tarrasch a Frank Marshall.
Po 2. svetovej vojne začala titul veľmajster udeľovať FIDE. Odvtedy sa tento titul nazýva "medzinárodný veľmajster (GM)". Po prvýkrát sa titul medzinárodný veľmajster udeľoval v roku 1950. Získalo ho 27 hráčov ešte na základe predchádzajúcich výsledkov. Postupne FIDE vytvorila klasifikačné normy, ktoré musí hráč splniť, aby titul medzinárodný veľmajster dostal.
Pre ženy bol zavedený titul medzinárodná veľmajsterka (WGM) v roku 1976 podľa osobitných klasifikačných noriem. Prvou šachistkou, ktorá splnila veľmajstrovskú normu podľa klasifikačných noriem pre mužov, bola v roku 1991 maďarská šachistka "Zsuzsa Polgárová."
V súčasnosti je evidovaných viac ako 900 medzinárodných veľmajstrov. Napríklad v roku 1972 ich bolo iba 88, v roku 1987 okolo 300.
Titul medzinárodný veľmajster existuje aj v korešpondenčnom šachu (od roku 1953) a v kompozičnom šachu (od roku 1972)
Okrem titulu medzinárodný veľmajster sú zavedené aj nižšie medzinárodné tituly,
Jadrová inflácia

Jadrová inflácia kvantifikuje mieru rastu cenovej hladiny na neúplnom spotrebnom koši. Spotrebný kôš je očistený od vplyvu regulovaných cien, zmien nepriamych daní a dotácií. Národná banka Slovenska od 1. januára 2000 okrem celkovej inflácie vyhodnocuje aj jadrovú infláciu.
Dôvody merania jadrovej inflácie.
Nová metodika merania inflácie vychádza z potreby štandardizácie jej vykazovania s krajinami Európskej únie a presnejších informácíí o vývoji cien bez jednorazových a netrhových opatrení, ktoré nie sú ovpyvniteľné menovou politikou Národnej banky Slovenska. Jadrová inflácia by sa mala stať objektívnym meradlom zmeny cenovej hladiny, ako aj určitým kritériom kontroly verejnosti nad činnosťou Národnej banky Slovenska.
Kvantifikácia.
Jadrová inflácia je kvantifikovaná dvoma spôsobmi:
Celková inflácia sa rozkladá na jadrovú infláciu (vplyv položiek s trhovými cenami), vplyv položiek s regulovanými cenami a vplyv nepriamych daní (eliminácia daňových úprav).
Spotrebný kôš.
Národná banka Slovenska sleduje cenový vývoj v obchodovateľnom a neobchodovateľnom sektore ekonomiky od roku 1997. Na tento účel boli jednotlivé položky spotrebného koša Štatistickým úradom Slovenskej republiky rozdelené na tovary, ktoré sa považujú za obchodovateľné so zahraničím, a služby, ktoré sú vnímané ako neobchodovateľné. Zoznam týchto položiek sa aktualizuje raz ročne.
Obchodovateľnými tovarmi sa rozumejú všetky tovary, s ktorými možno obchodovať so zahraničím, bez tovarov, ktorých ceny sú regulované. Členia sa na dve skupiny:
Neobchodovateľné položky sú všetky trhové služby a tiež služby a komodity, ktorých ceny sú regulované štátom. Členia sa na dve skupiny:
V spotrebnom koši sa neobchodovateľné položky ďalej delia na domáce trhové služby a tie služby a komodity, ktorých ceny sú regulované štátnymi orgánmi.
Spotrebný kôš pre výpočet jadrovej inflácie sa skladá z 82 % celkového spotrebného koša (18 % nie je tvoreným trhom, ale regulovanými cenami), ktorý závisí od reálneho vývoja a stupňa rozvoja ekonomiky. Základ pre výpočet jadrovej inflácie zahŕňa na rozdiel od čistej inflácie aj potraviny a je očistený od vplyvu:
Zmeny dane z pridanej hodnoty, spotrebné dane a dotácií zostávajú súčasťou spotrebného koša, ale vplyv daňových úprav sa eliminuje.
Zoznam položiek, o ktoré sa upravuje spotrebný kôš pre výpočet jadrovej a čistej inflácie.
1. Položky vylúčené zo spotrebného koša:
2. Položky s vecne usmerňovanými cenami:
3. Položky, u ktorých sú eliminované cenové dopady vyplývajúce z titulu daňových úprav, ktoré nie sú vylúčené zo spotrebného koša:
Popolcová streda

Popolcová streda alebo škaredá streda () je v západnej liturgickej tradícii prvý deň pôstneho obdobia.
Jej termín pripadá na 40. deň pred Veľkou nocou; do týchto 40 dní sa nepočítajú nedele, preto v praxi pripadá Popolcová streda na 46. deň pred Veľkonočnou nedeľou. Pre nepravidelný dátum Veľkej noci sa jej termín každý rok mení.
Názov dňa pochádza zo zvyku páliť palmy či bahniatka z Kvetnej nedele z minulého roka. Takto získaný popol sa používa pri bohoslužbe Popolcovej stredy, kedy sú veriaci poznačení popolom na čelo; tento symbol sa vzťahuje na blízkovýchodnú tradíciu sypania si popola na hlavu na znamenie pokánia pred Bohom. Poznačenie popolom je sprevádzané slovami: „Pamätaj, že si prach a na prach sa obrátiš.“ (Gn 3, 19) alebo „Kajajte sa a verte v Evanjelium.“
Pre mnoho kresťanov predstavuje Popolcová streda pripomienku vlastnej konečnosti a cieľa či smerovania vlastného života, vyznačuje sa teda pokáním. V rímskokatolíckej cirkvi je Popolcová streda jedným z dvoch dní prísneho pôstu (spolu s Veľkým piatkom).
Mikrofosília

Mikrofosílie sú fosílie do veľkosti (niekedy aj väčšie), vo všeobecnosti tie skameneliny, ktorých identifikačné znaky sa nedajú pozorovať a študovať voľným okom, ale na ich identifikáciu je potrebný mikroskop (či už optický, alebo elektrónový). Sú charakteristickým poznávacím znakom všetkých biostratigrafických stupňov, od prekambria až po holocén. Najčastejšie sa nachádzajú v morských sedimentoch, no vyskytujú sa aj v sladkovodných (tečúcich aj stojatých) vodách, ako aj v suchozemských sedimentoch.
Vo všeobecnosti sa každá fosília živočíšneho alebo rastlinného druhu môže nachádzať ako mikrofosília, ale najčastejšie ide o dierkavce, mrežovce, hubky, riasy, prípadne peľové zrnká a semená rastlín v palynologickom výskume.
Mikrofosílie sú používané ako indexové fosílie pre biostratigrafické členenie vďaka ich globálnemu rozšíreniu, ako aj rýchlemu objaveniu, prípadne vymiznutiu jednotlivých druhov v určitej dobe. Ich výskyt pomáha aj pri rekoštrukcii klímy v minulosti Zeme (paleoklimatológia).
Artūrs Irbe

Artūrs Irbe (* 2. február 1967, Riga, ZSSR, dnes Lotyšsko) je lotyšský hokejový tréner a bývalý reprezentant, ktorý hrával na pozícií brankára.
Klubový hokej.
S hokejom začínal v rodnom meste, jeho prvým profesionálnym klubom sa stalo Dinamo Riga v rámci sovietskej ligy, kde chytal v rokoch 19871991, výkonmi si vybojoval účasť v hviezdnej sovietskej reprezentácii.
NHL.
Bol draftovaný v roku 1989 v 10. kole vstupného draftu zo 196. miesta dnes už neexistujúcim klubom NHL Minnesota North Stars. Jeho prvým pôsobiskom sa však stalo San José Sharks, kde hrával v sezónach 1990/911995/96, stal sa miláčikom publika a získal prezývku "The Wall" ("Stena"). Neskôr pôsobil v Dallas Stars a Vancouver Canucks, od ročníka 1998/99 v Caroline Hurricanes. Mal významný podiel na prebojovaní tohto klubu do finále Stanley Cupu v sezóne 2001/02, keď v 18 stretnutiach play-off zaznamenal famóznu bilanciu 1,67 obdržaného gólu na zápas. V júni 2004 podpísal zmluvu s Columbus Blue Jackets, neodohral však zaň ani jeden zápas, najmä kvôli následnému lockoutu.
Znovu v Európe.
Pred začiatkom ročníka 2005/06 podpísal kontrakt s tímom HK Riga 2000, ktorý hral lotyšskú i bieloruskú najvyššiu súťaž, v priebehu sezóny prestúpil do rakúskeho EC Red Bulls Salzburg. Nasledujúci rok pôsobil v ďalšom mužstve z rodného mesta – SK Riga 20, avšak v januári 2007 prekvapivo podpísal zmluvu so slovenským klubom HK Dynamax Oil Nitra. Podľa riaditeľa klubu Jána Plandoru zarobil 35 000 Sk na zápas, v zmluve však bola klauzula, že v play-off by dostal peniaze len v prípade postupu do semifinále. Nosil dres s číslom 1. V prvých štyroch zápasoch nepresvedčil a absolvoval s riaditeľom pohovor, kde sa dohodli na zvýšení jeho tréningových dávok.
Po ďalších dvoch stretnutiach a skončení základnej časti bola jeho percentuálna úspešnosť 81,35 a priemer gólov na zápas 5,31. Pred play-off bol trénermi za brankársku jednotku určený Branislav Konrád a Irbe nemal istú ani pozíciu dvojky (nakoľko sa uvažovalo aj o Jozefovi Račkovi). Následne sa rozhodol pre predčasný odchod z klubu. 
Reprezentácia.
Artūrs Irbe bol súčasťou sovietskej reprezentácie, ktorá získala na Majstrovstvách sveta 1989 a 1990 zlaté medaily, pričom na druhých bol vyhlásený za najlepšieho brankára šampionátu. Ďalší rok reprezentovať odmietol, na protest proti zásahu sovietskej armády v Lotyšsku, ktorá sa snažila potlačiť tamojšie hnutie za nezávislosť. Po vytvorení lotyšskej reprezentácie sa stal jej dlhoročnou oporou, v roku 1996 pomohol vybojovať účasť medzi elitou a zúčastnil sa ďalších ôsmich šampionátov v najvyššej kategórii, ako aj dvoch olympiád - v Turíne 2006 bol vlajkonosičom lotyšskej výpravy. Na domácich Majstrovstvách sveta 2006 v Rige sa však kvôli zraneniu kolena neobjavil.
Siegbert Tarrasch

Siegbert Tarrasch (* 5. marec 1862, Wrocław – † 17. február 1934, Mníchov) bol nemecký šachový veľmajster židovského pôvodu, jeden z najlepších svetových hráčov na prelome 19. a 20. storočia.
Pôvodným povolaním bol lekár. So šachom sa oboznámil na gymnáziu a jeho výkonnosť rýchlo narastala.
Prvý veľký medzinárodný úspech dosiahol na turnaji v Hamburgu 1885, kde sa delil o 2.-6. miesto. Vo Frankfurte nad Mohanom 1887 bol 5.-6. Potom prišli veľké úspechy. Vyhral turnaje vo Wrocławi 1889, v Manchesteri 1890, v Drážďanoch 1892 a v Lipsku 1894. Tieto výsledky ho predurčovali na zápas o titul majstra sveta, Tarrasch však v tom čase dal prednosť svojej lekárskej praxi. Zúčastnil sa aj slávneho turnaja v Hastingse 1895 a skončil 4., pričom v partii porazil majstra sveta Laskera. V Budapešti 1896 bol až 8., v Norimbergu 1896 3.-4. Vo Viedni 1898 bol 1.-2., dodatkový zápas o 1. miesto s Pillsburym vyhral. V Monte Carlo 1902 bol 5.-6., o rok neskôr tam vyhral. V Norimbergu 1905 porazil v zápase Franka Marshalla vysoko 8:1(=)8. V Ostende 1905 bol 2.-3., v roku 1907 tam vyhral.
V roku 1908 zohral niekoľko rokov odkladaný zápas o titul majstra sveta s Emanuelom Laskerom. Lasker presvedčivo vyhral 8:3(=5).
V ďalšom období svojej kariéry už nedosahoval také veľké úspechy. V San Sebastiane 1911 bol 5.-7., o rok neskôr 4, vo Wrocławi 1912 bol 4.-5., v Petrohrade 1914 4., v Berlíne 1920 5.-7., v Göteborgu 1920 4.-7., vo Viedni 1922 4.-6., v Terste 1923 4. a v Semmeringu 1926 bol v silnej konkurencii 6.-7. Okrem toho reprezentoval Nemecko na 1. šachovej olympiáde v roku 1927. Ku koncu života vydával vlastný šachový časopis.
Odkaz.
Tarrasch bol významný šachový teoretik, pedagóg a publicista. Vo svojej hre sa - ako jeden z prvých - riadil podľa Steinitzovho učenia a snažil sa ho ďalej rozvíjať. Bol predstaviteľom pozičného šachu, riadil sa hlavne prísnou logikou a snažil sa vyhýbať riziku.
Vo svojich knihách a článkoch sa snažil zhrnúť šachovú teóriu do jednoduchých a logických poučiek. Slabinou Tarraschovho pohľadu na šach bolo podceňovanie dynamiky a svojráznosti jednotlivých pozícii a psychologických aspektov šachu. Vo svojich poučkách nepripúšťal výnimky a považoval ich za nemenné.
Napriek tomu, že Tarraschove princípy zaváňajú dogmatizmom, našli si - hlavne pre svoju značnú jednoduchosť - veľa prívržencov, vrátane mnohých veľmajstrov.
V otvorení sa aj dnes používa Tarraschova obrana v Dámskom gambite a Tarraschov variant vo Francúzskej obrane.
Siegbert Tarrasch zomrel 17. 2. 1934 v Mníchove.
Mikropaleontológia

Mikropaleontológia je vedný odbor (pododbor paleontológie), ktorý sa zaoberá štúdiom mikrofosílií, teda skamenelín, ktorých rozmery nie sú väčšie ako jeden milimeter a na ich detailné štúdium je potrebný mikroskop. Poznatky mikropaleontológie majú veľký význam pri vyhľadávaní ropy a plynu.
Rozdelenie.
Mikropaleontológia môže byť na základe chemického zloženia mikrofosílií rozdelená na štyri oblasti:
Na extrakciu mikrofosílií sa používajú deliace metódy ako preosievanie, centrifugácia a chemický rozklad nežiaducich zložiek vzorky horniny. Potom nasleduje identifikácia jednotlivých druhov v mikroskope, ako aj ich početnosť. Vzhľadom na veľké množstvo druhov sa mikropaleontológovia často špecializujú na jednotlivé taxonomické skupiny.
Mikropaleontologický výskum je dôležitý pre biostratigrafiu. Mikrofosílie sú často vďaka ich celosvetovému rozšíreniu definované ako indexové skameneliny jednotlivých stupňov. Ich výskyt, resp. vyhynutie určitých druhov v histórii Zeme je dôležitým prvkom pri modelovaní klímy v minulosti. Taktiež analýza obsahu a pomeru kyslíka 18O/16O v schrákach vypovedá o zmenách v atmosfére.
Oblúk admirality

Oblúk admirality () je jednou z vládnych budov britskej vlády. Jej súčasťou je aj oblúk, ktorý zabezpečuje cestné spojenie s ulicou The Mall, ktorá pokračuje na juhozápad k Buckinghamskému palácu a Trafalgarským námestím na severovýchode. Oblúk susedí s budovami Admirality na Whitehall, podľa ktorých získal aj svoje meno.
Oblúk bol navrhnutý architektom Sirom Astonom Webbom na popud kráľa Eduarda VII. v spomienke na svoju matku kráľovnú Viktóriu. Eduard sa však dokončenia oblúku nedožil. Latinský nápis pozdĺž vrchu oblúku vraví:
Slovenský preklad nápisu je: „V desiatom roku Kráľa Eduarda VII., kráľovne Viktórii, od najvďačnejších občanov, 1910“. Oblúk admirality je pamiatkovo chránená budova (Grade I listed building). 
Od roku 2000 tu sídli časť úradu vlády, pričom jej hlavné sídlo je stále na Whitehall.
Dopravné spojenie.
Najbližšia stanica londýnskeho metra:
Naperville

Naperville je mesto v americkom štáte Illinois.
Má rozlohu 92 km² a približne 147 000 obyvateľov.
Veľký Trianon

Veľký Trianon () je súčasťou záhrad zámku Versailles. Je postavený v barokovom štýle.
Opis.
Postavil ho v rokoch 1687 – 1688 Jules Hardouin Mansart pre kráľa Ľudovíta XIV. Až kým nebol postavený Malý Trianon nazýval sa "Trianon de Marbre" (Mramorový Trianon). 
Do Veľkého Trianonu sa pôvodne uchyľoval kráľ, keď ho unavil rušný život v zámku. Palác je prízemný, stredný otvorený portikus pripomína stĺpovú sieň optického peristylu. Asymetrická záhradná fasáda zodpovedá požiadavke spojenia stavby s okolím tak, aby ho nezatláčala a dodáva stavbe prívetivejší vzhľad. Od obdobia renesancie to bol prvý pokus oživiť krásu klasickej polychrómie.
4. júna 1920 tu bola podpísaná Trianonská mierová zmluva.
Soilwork

Soilwork je švédska melodic death metalová skupina založená v roku 1995 pod názvom Inferior Breed. V roku 1996 sa premenovali na Soilwork. Táto kapela pochádza zo švédskej metalovej "goteborg" scény, kde patria aj Dark Tranquillity, At the Gates a In Flames. Tvorba skupiny Soilwork pozostáva z klasických deathmetalových a heavy metalových elementov ovplyvnenými hlavne skupinami ako Death, At the Gates a Iron Maiden.
Novší Soilwork je viacej thrashmetalový ako deathmetalový, obohatený o groovemetalové a rockové prvky typu legendy Deep Purple. Práve týmto prístupom skupina apeluje na progresivitu nápaditosť a experimentálnosť svojich skladieb. O ich pokroku svedčí hlavne fakt, že časom k typickým vysoko tonálne položených „death“ vokálom začali skoro v každej skladbe pridávať aj melodické čisté vokály. Tento spôsob hudobného portfólia sa im osvedčil natoľko,že v súčasnosti hrajú moderný metal prístupný nielen deathmetalovým poslucháčom. Skupina sa dostáva do povedomia mladých ľudí z hudobných kompilácií a z hudby k počítačovým hrám.
Bývalí členovia.
Basgitara:
Gitara:
Bicie:
Klávesy:
Gravitón

Gravitón je hypotetická elementárna častica (zatiaľ experimentálne nedokázaná), kvant gravitačného poľa. Presnejšie je to taký kalibračný bozón, ktorý prenáša gravitačnú silu.
Gravitón by mal byť podobne ako fotón nehmotný, pohybovať sa rýchlosťou svetla a mal by mať spin 2.
Jednotná teória poľa

Jednotná teória poľa je ambiciózny pokus o jednotný výklad rôznych dnes známych polí, ako je elektromagnetické alebo gravitačné. Po skoncipovaní Všeobecnej teórie relativity Einstein pracoval na Jednotnej teórii poľa, ale bez úspechu.
Existujú pokusy o zjednotenie výkladu pôsobenia interakcií (gravitácia, rotácia, elektrická, magnetická, silná, slabá a čas) v poliach (priestorové, elektromagnetické, časticové):
Kerrova čierna diera

Kerrova čierna diera alebo rotujúca čierna diera je čierna diera, ktorá rotuje. Má ergosféru. Pomenovaná je podľa Roya Kerra, ktorý matematicky popísal jej vlastnosti. Ak pôvodná hviezda pomaly rotovala, pri zmršťovaní sa rotácia postupne zrýchľuje, podobne ako krasokorčuliar pri piruete. Po kolapse hviezdy do čiernej diery, táto môže rotovať až niekoľko tisíckrát za sekundu.
Rotujúca čierna diera spôsobuje zložitejšiu štruktúru časopriestoru vo svojom okolí, ako nerotujúca. Jej horizont udalostí je menší a nie je totožný s medzou nekonečne veľkého červeného posunu. Oblasť medzi týmito dvoma medzami je ergosféra, z ktorej sa Penrosovým procesom kinetická energia čiernej diery postupne uvoľňuje do okolitého priestoru. Po istom čase sa preto rotácia čiernej diery zastaví. Dovtedy sa však môže z rotujúcej čiernej diery uvoľniť také množstvo energie, ktoré zodpovedá až 29 % pôvodnej hmotnosti čiernej diery. Úbytok hmotnosti však môže spôsobiť, že čierna diera prestane byť čiernou dierou a exploduje.
ESRO-1A

ESRO-1A alebo Aurora je umelá družica organizácie ESRO na výskum ionosféry a polárnych žiar.
Štartovala 3. októbra 1968 pomocou americkej rakety Scout na dráhu s perigeom 254 km a apogeom 1 523 km. Hmotnosť bola 48 kg.
Kochova krivka

Kochova krivka alebo Kochova vločka alebo Kochova hviezda je do seba uzavretá fraktálna krivka obklopujúca konečnú plochu, pričom samotná krivka je nekonečne dlhá.
Je to jedna z prvých objavených fraktálnych kriviek. Objavil ju v roku 1904 švédsky matematik Helge von Koch.
Danton

Danton môže byť:
Aton

Aton (; iné tvary: Aten, Iten) bol staroegyptský boh slnka, zobrazovaný ako slnečný disk s lúčmi ukončenými rukami, ktoré rozdávajú symbol života "anch". 
Jeho uctievanie, atonizmus, bolo základom monoteistického náboženstva faraóna Achnatona („Vtelenie Atona“). Podľa Achnatona bol Aton prakticky jediný boh, stvoriteľ vesmíru. Uctievanie Atona bolo zatlačené do úzadia po Achnatonovej smrti počas návratu pôvodného staroegyptského panteónu.